Käisin suurelt maanteelt bussi pealt tütart ära toomas ja teda oodates tegin ristmikul veidike pilte ka. Maanteekraavi võsas lokkas humal ja kraavipervel pajulill.    Kõik ülejäänud pildid on tehtud väikesel kolmnurksel heinasaarel teeharude vahel.  Niisiis leidus seal harilik kukehari:   valge ristik:   hõbemaran:   kuldristik:   ussikeel:   haisev kurereha (roosa) ja lõosilm (helesinine), aga kas tegu on mets- või põld-lõosilmaga, seda ma tuvastada ei suuda, leitud info on veidike vastuoluline.    Muidugi oli seal ka ohtralt igasuguseid kõrrelisi ja muid taimi, aga keskendusin hetkel õitsevatele õistaimedele seekord.  Ja paar mutukat ka. Sinine liblikakene:    Lepatriinu munemas lehetäisid täis taimele. Looduslik kahjuritõrje - lepatriinuvastsete lemmiktoiduks on lehetäid.